Januarius Kyūnosuke Hayasaka

Januarius Kyūnosuke Hayasaka (japansk: ヤヌアリオ 早坂 久之助, Yanuario Hayasaka Kyūnosuke; født 17. september 1883 i Sendai i Japan; død 26. oktober 1959 i Sendai) var den første japanske biskop i den katolske kirke i Japan.


== Liv og virke ==


=== Bakgrunn ===
Januarius Kyūnosuke Hayasaka var sønn av foreldre som nettopp hadde konvertert til katolisismen. Etter eksamen fravideregående skole studerte han i utlandet ved Utbanianauniversitetet i Roma. 


=== Prest ===
Januarius Kyūnosuke Hayasaka ble presteviet den 10. juni 1917. I 1920 ble han sekretær for den pavelige legat til Japan.


=== Biskop av Nagasaki ===
Den 16. juli 1927 ble utnevnt til biskop av Nagasaki. Han ble dermed den første japanske biskop i sitt land. Det overveldende flertall av biskopene i den unge japanske misjonskirke var fra Det parisiske ytremisjonsselskap og andre ordenssamfunn. Den 16. juli 1927, etter den organisatoriske restrukturering av den katolske kirke i Japan, ble det ved nyutnevnelser til ledige bispeseter mer og mer japanere som ble utnevnt. 
Pave Pius XI (1922–1939) bispeviet ham personlig den 30. oktober 1927; medkonsekrerende var erkebiskopen og generalsuperioren for Det parisiske ytremisjonsselskap Jean-Baptiste-Marie Budes de Guébriant, og erkebiskopen av Tokyo, Jean-Baptiste-Alix Chambon M.E.P. Nagasaki bispedømme hadde inntil da vært betrodd Det parisiske ytremisjoonsselskap. Det hadde nominert som mulige biskoper av Nagasaki fader Moriyama og fader Wasaburo Urakawa, man Vatikanet valgte altså Hayasaka. (Fader Urakawa ble senere biskop av Sendai bispedømme i 1941.)
Biskop Hayasaka returnerte til Japan via Amerika, hvor han ble ønsket hjertelig velkommen. I New York ble han den første japanske geistlige som holdt  høytidelig messe i St. Patrick's Cathedral.
Biskop Hayasaka ble innsatt i sitt embede den 25. april 1928. 
I Nagasaki møtte han den polske fransiskaner Maximilian Maria Kolbe blant misjonærene som var aktive i bispedømmet. Biskopen innvilget pater Kolbes ønske om å publisere på japansk det katolske magasinet «Den uplettede jomfrus ridder» (Seibo no Kishi / |聖母の騎士}. Da han fant ut at pater Kolbe hadde en doktorgrad i filosofi, fikk han ham til å undervise ved Nagasakis regionale presteseminar.
I 1934 grunnla Hayasaka den kvinnelige kongregasjonen Søstrene av Maria uplettede hjerte (kalt Junshin Seibokai).
Biskop Hayasaka ordinerte Johannes Peter Franziskus Ross S.J., den apostoliske vikar av Hiroshima, til titulærbiskop av Tabala, og han var medkonsekrator av Marie-Joseph Lemieux O.P. til biskop av Sendai.
Påvirket av en hjerneblødning i 1934 og et hjerneslag i 1937, frasa han seg den 5. februar 1937 ledelsen av bispedømmet og trakk seg tilbake til hjembyen. Han vendte tilbake til bispedømmet sitt etter atombombingen av Nagasaki for å føre tilsyn med gjenoppbyggingen av byen, og slo seg ned i Ōmura.
Han døde i en alder av 76 år på Spellman Hospital i Sendai den 26. oktober 1959.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Biskop Claudio Rangoni (1559-1621) *1593
Erkebiskop Wawrzyniec Gembicki (1559-1624) *1601
Erkebiskop Jan Wężyk (1575-1638) *1620
Biskop Piotr Gembicki (1585-1657) *1637
Biskop Jan Gembicki (1602-1675) *1653
Biskop Bonawentura Dobrogost Madaliński (1623-1691) *1672
Biskop Jan Małachowski (1623-1699) *1677
Erkebiskop Stanisław Szembek (1651-1721) *1690
Biskop Felicjan Konstanty Szaniawski (1668-1732) *1707
Biskop Andrzej Stanisław Załuski (1695-1758) *1724
Erkebiskop Adam Ignacy Komorowski (1699-1759) *1749
Erkebiskop Władysław Aleksander Łubieński (1703-1767) *1758
Biskop Andrzej Mikołaj Stanisław Kostka Młodziejewski (1717-1780) *1767
Biskop Kasper Kazimierz Kolumna Cieciszowski (1745-1831) *1775
Biskop Franciszek Borgiasz Mackiewicz (1756-1842) *1817
Biskop Michał Piwnicki (1771-1855) *1827
Erkebiskop Ignacy Ludwik Pawłowski (1776-1842) *1829
Erkebiskop Kazimierz Roch Dmochowski (1780-1851) *1841
Erkebiskop Wacław Żyliński (1803-1863) *1848
Biskop Aleksander Kazimierz Bereśniewicz (1823-1907) *1859
Biskop Szymon Marcin Kozłowski (1829-1899) *1883
Biskop Mieczyslaw Leonard Pallulon (1834-1908) *1883
Erkebiskop Bolesław Hieronim Kłopotowski (1848-1903) *1897
Biskop Jerzy Józef Elizeusz Szembek (1851-1905) *1901
Biskop Stanisław Kazimierz Zdzitowiecki (1854-1927) *1902
Kardinal Aleksander Kakowski (1862-1938) *1913
Pave Pius XI (1857-1939) *1919
Biskop Januarius Kyūnosuke Hayasaka (1883-1959) *1927


== Referanser ==